Spoegwolf klim die trefferleer op Top-20Spoegwolf. (Foto: Facebook) Spoegwolf se “Seile” klim die trefferleer op die Maroela Media Afrikaanse Top-20 en behou tans die no. 11-posisie. Die musiekvideo vir die liedjie het bykans 91 000 trefslae op YouTube. Appel se lied “Nonna” bly vir die derde agtereenvolgende week in die no. 1-posisie op vandeesweek se treffersparade. Ná ŉ suksesvolle 2019 wat treffersparades betref, neem die aanvraag – veral op digitale media – so ŉ klein bietjie af vir Ricus Nel en Snotkop se treffer “Boerepompie”. Dié snit lê vandeesweek in die no. 8-posisie. In vandeesweek se Maroela Media Afrikaanse Top-20 is daar vyf snitte wat styg, sewe wat daal en agt wat onveranderd bly op die week se Top-20.